Cel mai mare exchange de criptomonede din lume a fost interzis în Marea Britanie.
FCA din Marea Britanie a interzis activitatea Binance, după ce instituția a stabilit că activitatea platformei nu poate fi "reglementată". Binance.com este o platformă online centralizată care oferă posibilitatea de a schimba monede virtuale. Platforma este deținută de Binance Group, o companie înregistrată în Insulele Cayman, unul dintre paradisurile fiscale ale planetei.
Binance, cel mai mare serviciu de exchange cu criptomonede din lume, a fost interzis de către Autoritatea de Conduită Financiară din Marea Britanie. În ciuda anunţului, Bitcoin a crescut până la 34.400 de dolari.Într-o notificare din 25 iunie, Autoritatea pentru Conduită Financiară (FCA) a declarat că Binance Markets, entitatea din Marea Britanie a Binance, "nu trebuie, fără acordul prealabil scris al FCA, să desfăşoare activităţi reglementate cu efect imediat", scrie Reuters. Binance a anunțat în iunie, anul trecut, că a cumpărat o entitate reglementată de FCA și că o va folosi pentru a oferi servicii de tranzacționare cu criptomonede folosind lire și euro.